- Hindi News
- National
- किसानों का कर्ज माफ करने सहित विभिन्न मांगों को लेकर यूथ कांग्रेस का प्रदर्शन
किसानों का कर्ज माफ करने सहित विभिन्न मांगों को लेकर यूथ कांग्रेस का प्रदर्शन
किसानोंका कर्ज माफ किए जाने की मांग को लेकर शुक्रवार को यूथ कांग्रेस कार्यकर्ताओं ने कलेक्ट्रेट पर प्रदर्शन किया। इस दौरान एडीएम को पीएम के नाम ज्ञापन सौंपा गया। यूथ कांग्रेस विधानसभा अध्यक्ष रेशम सिंह मानुका के नेतृत्व में सौंपे ज्ञापन में बताया कि गत तीन वर्षों में बिजली दरों में दो बार बढ़ोतरी कर जनता पर अप्रत्याशित आर्थिक बोझ डाला गया है। वर्ष 2015 के फरवरी माह में बिजली दरों में 17 से 24 प्रतिशत की वृद्धि कर हर श्रेणी के उपभोक्ता पर भार डाला गया था और अब फिर से बिजली दरों में औसत 9.6 प्रतिशत की वृद्धि कर बढ़ती महंगाई के दौर में आम जनता की कमर तोड़ने का काम किया गया है। तीन वर्षों में बिजली दरों में सभी श्रेणी के उपभोक्ताओं पर करीब 34 प्रतिशत बढ़ोतरी हुई है जिसने किसान आमजन का बजट असंतुलित कर दिया है। दूसरी तरफ सरकार की नोटबंदी के दौरान राज्य के लाखों किसानों प्रभावित हुए है। इसमें काश्तकारी एवं कृषि कार्यों पर असर हुआ। ज्ञापन में किसानों को कर्ज माफ करने,ओलावृष्टि अतिवृष्टि के मुआवजे जल्द घोषित करवाकर वितरित करवाने, तीन सौ रुपए प्रति क्विंटल बोनस समर्थन मूल्य पर फसल खरीदने आदि मांग की है। इन मांगों के जल्द निराकरण नहीं होने पर आंदोलन की चेतावनी दी है। इस मौके पर पंचायत समिति प्रधान जयदेव भिडासरा, गुरदीप चहल, मलकीत सिंह, हरदीप ढिल्लो, नवदीप सिंह राणा, गजानंद स्वामी, जसप्रीत सिंह, सुनीता बराड़, राजेश पूरी, निरंजन नायक, अशोक यादव, रोहित स्वामी, सीताराम, सुभाष स्वामी, महेंद्र सिंह, इस्ताक भाटी, प्रदीप जलंधरा, जावेद, पियूष मोंगा, आशीष सोनी, इशाक खान, दुर्लभ आदि मौजूद थे।
हनुमानगढ़. मुआवजे की मांग को लेकर प्रदर्शन करते यूथ कांग्रेस कार्यकर्ता।
tgl_Latn sot_Latn hin_Deva hin_Deva hin_Deva hin_Deva